
1. Pirkėjas turi teisę naudotis Parduotuve tik šiose Taisyklėse nurodytomis sąlygomis ir tvarka 
bei laikydamasis Lietuvos Respublikos teisės aktų reikalavimų. 


2. Pirkdamas prekes ir taip patvirtindamas jų pirkimo — pardavimo Sutartį Pirkėjas įsipareigoja 
sumokėti Pardavėjui nurodytą Prekių kainą vadovaudamasis šių Taisyklių „Prekių užsakymas ir 
apmokėjimas“ skyriaus nuostatomis bei priimti užsakytas prekes iš Pardavėjo vadovaudamasis 

šių Taisyklių „Prekių pristatymas ir atsiėmimas“ skyriaus nuostatomis. 


3. Pirkėjas yra visiškai atsakingas už savo pateikiamų Asmens duomenų teisingumą. Jei 
Pirkėjas nepateikia tikslių Asmens ar Pristatymo adreso duomenų, Pardavėjas neatsako už dėl 
to atsiradusius padarinius ir įgyja teisę reikalauti iš Pirkėjo Pardavėjo patirtų tiesioginių nuostolių 
atlyginimo (pavyzdžiui, pakartotino pristatymo išlaidų kompensavimo, kuomet siuntą tenka 
pristatyti kitu, nei nurodė Pirkėjas, adresu). 


4. Naudotojas (Pirkėjas) yra visiškai atsakingas už visus savo veiksmus, atliktus naudojantis 
Parduotuve. 


5. Užsiregistravęs Pirkėjas yra visiškai atsakingas už savo prisijungimo duomenų saugumą ir jų 
perdavimą tretiesiems asmenims. Jei Parduotuvės teikiamomis paslaugomis naudojasi trečiasis 
asmuo, prisijungęs prie Parduotuvės naudodamasis Pirkėjo prisijungimo duomenimis, 
Pardavėjas šį asmenį laiko Pirkėju. 


6. Pasikeitus Asmens ar Pristatymo adreso duomenims Naudotojas (Pirkėjas) privalo A 
nedelsdamas juos atnaujinti savo asmeninėje paskyroje, o praradęs savo prisijungimo duomenis 


Naudotojas (Pirkėjas) privalo nedelsiant informuoti apie tai Pardavėją. 


7. Pirkėjas neturi teisės vienašališkai nutraukti Sutarties su Pardavėju jokiais atvejais, jeigu 
Pardavėjas laikėsi visų savo įsipareigojimų. 


8. Pirkėjas turi teisę nutraukti Sutartį bei grąžinti arba pakeisti užsakytas Prekes 
vadovaudamasis šių Taisyklių „Prekių grąžinimas ir keitimas“ skyriaus nuostatomis. 

- Nustačius, kad Pirkėjas bando pakenkti ditazdpeisi4ėpndasbui ar jos saugumui arba nesilaiko šių 
Taisyklių reikalavimų ar savo įsipareigojimų, Pardavėjas turi teisę nedelsiant ir be perspėjimo 
apriboti ar sustabdyti Pirkėjo galimybę naudotis Parduotuve, o išskirtiniais atvejais panaikinti 
Pirkėjo registraciją ir asmeninę paskyrą. 


- Pardavėjas atleidžiamas nuo bet kokios atsakomybės tais atvejais, kai nuostoliai kyla dėl to, jog 
Pirkėjas, neatsižvelgdamas į Pardavėjo rekomendacijas ir savo įsipareigojimus, nesusipažino su 
šiomis Taisyklėmis, nors tokia galimybė jam buvo suteikta. 


- Pardavėjas turi teisę vienašališkai nutraukti Sutartį su Pirkėju tais atvejais, kuomet Pirkėjo 
užsakytų Prekių sandėlyje nėra ir (arba) jos yra nebegaminamos, Prekių nėra galimybės pakeisti 
arba pasikeitė jų įsigijimo iš tiekėjo kaina. 


Tokiu atveju Pardavėjas įsipareigoja nedelsiant informuoti apie tai Pirkėją ir išankstinio 
apmokėjimo atveju ne vėliau kaip per 3 darbo dienas sugrąžinti Pirkėjui visą pagal Sutartį 
sumokėtą sumą. Sutarties nutraukimo atveju Pardavėjo atsakomybė yra apribota ne didesne nei 
Pirkėjo pagal Sutartį sumokėta suma. 

